
Coactus  hujus  Academiae  legibus  aliquid 
ad  medicinam  pertinens  scribere,  non  vana 
spe  augendae  utilis  jam  partae  scientiae, 
sed  cupiditate  certiorem  acquirendi  cogni¬ 
tionem  morbi  parti  generis  humani  amabi¬ 
lissimae  atque  formosissimae  adeo  mortife¬ 
ri,  de  Puerperarum  Febre  volui  disserere. 

Haec  febris  aeque  facili  partui  ac  difficili 
supervenit,  aeque  locupletibus  ac  pauperi¬ 
bus  succedit,  et  omnibus  anni  temporibus 
valet.  Aegra  plerumque  secundo  aut  ter¬ 
tio  die  post  partum  corripitur,  nonnunquam 
tamen  in  sextum  aut  etiam  serius  accessio 
producitur.  Antecedunt  frigus  et  horror, 
interdum  ita  levia  ut  vix  aegra  ipsa  sentire 
possit :  his  accedit  calor,  et  oculi  splendore 
debito  incipiunt  vacare,  vultusque  permag¬ 
nam  indicare  debilitatem.  Frontis  dolorem 
aegra  conqueritur.  Pulsus  fit  plenus,  celer 
atque  fortis,  sub  morbi  finem  debilis.  Tu¬ 
met  abdomen,  et  ita  tenerum,  ut  minima 
pressura  acutum  afferat  dolorem.  Spiritus 
celer  et  difficilis,  non  aliqua  pulmonum  af¬ 
fectione,  sed  diaphragmatis  et  musculorum 
abdominis  motu  viscera  inflammata  premen¬ 
tium.  Lingua  plerumque  albida,  rarius  sor¬ 
dida,  interdum  pars  media  arida  et  rubra, 

simulque  latera  humida  atque  alba.  Sitis 
ingens  semper  adest,  acidique  potus  avide 
quaeruntur.  Huic  morbo  saepe  advenit  vo¬ 
mitus  violentus,  viscidus,  subviridis ;  et 
saeviente  febre  plerumque  niger  et  aquo¬ 
sus,  similis  choavae  fpecibus.  Alvus  raro 
multum  afficitur,  interdum  tamen  per  to¬ 
tum  morbi  decursum  fluit ;  omni  conatu 
ad  alvum  dejiciendam  dolor  augetur.  Se¬ 
cundo  vel  tertio  die,  dejectiones  foetidae 
fiunt,  nigrae  atque  spumosae.  Urina  ini¬ 
tio  cum  dolore  redditur,  aut  omnino  sup¬ 
primitur,  donec  una  fuerit  aut  altera  de¬ 
jectio  ;  coloratissima  est,  et  cum  immota 
permanserit,  sedimentum  sub  imo  vase  cer¬ 
nitur  fluctuans.  In  multis  lac  et  loclua 
morbi  initio  naturalia  videntur  ;  lactis  in¬ 
terdum  nulla  est  secretio,  mammaeque 
flaccent :  sed  lochia  rarissime  subito  sup¬ 
primitur.  Cutis  raro  multum  afficitur;  nunc 

sicca  et  calida  est,  nunc  ex  parte  sudor  su¬ 
periores  per  artus  erumpit.  Saepe  magna 
est  vigilia,  quae  valde  aegram  debilitat. 
Quanquam  ab  initio  febris,  capitis  magnus 
est  dolor,  aegra  semper  est  rationis  com¬ 
pos  usque  ad  mortis  articulum.  Haec  sig¬ 
na  aliquot  manent  dies,  et  deinde  febris  in 
putredinem  vergit.  Genae  coccineae  fiunt, 
dentes  et  lingua  nigra  crusta  obteguntur, 
oculi  concavi  sunt,  nasus  contrahitur,  pal¬ 
lescunt  labra,  singultus  advenit,  sudor  frigi¬ 
dus  per  partes  extremas  erumpit,  tremescit 
pulsus,  aegra  paucas  emittit  dejectiones  ni¬ 
gras  et  foetidas,  plerumque  inscia,  quod 
dolorem  levat  \  tunc  vana  spe  decepta,  pu¬ 
tat  se  periculum  effugisse,  donec  serius  aut 
citius  mors  eam  illachrymabilis,  inter  ami¬ 
corum  gratulationes  auferat. 

-  INSPECTIO  CADAVERUM. 

Abdomine  post  mortem  dissecto,  aer 
valde  foetidus  evolat.  Peritonaeum  sem- 
per  ex  parte  inflammatum  apparet.  Liquor 
sero  similis  in  cavo  abdominis,  qui  frustula 
habet  lactis  coagulis  simillima  in  eo  natan- 
lia,  invenitur.  Ilujtis  liquoris  quantitas  in¬ 
ter  duas  uncias  et  duos  octarios  variat. 
Ventriculus  plerumque  aere  repletus,  vasa 
sanguine  turgida,  et  saepe  liquorem  habet 
tenuem,  subfuscum,  similemque  ei  quod  ae¬ 
gra  viva  vomuerat.  Crassa  et  tenuia  intes¬ 
tina  aeque  sunt  flatu  distenta,  et  inflamma¬ 
tione  affici,  nonnunquam  sphacelo  viden¬ 
tur.  Earum  involutiones  quantitate  mate¬ 
riae  purulentae  ut  sit  difficile  intestina  evol¬ 
vere,  sunt  conjunctae.  Uterus  in  quinque 


b  DISSERTATIO  MEDICA 

ex  sex  exemplis,  quos  Hulme  celeberrimus 
memorat,  sanus  erat  et  propria  positione  in 
pelve  jacebat.  Reliquiae  membranae  deci¬ 
duae  false  pro  signis  gangraenae  interdum 
captue  sunt,  sed  facile  absterguntur,  uterus¬ 
que  in  statu  naturali  ostenditur.  Ovaria 
plerumque  statum  salutarem  prae  se  ferunt. 
Jecur  nunquam  afficitur,  quanquam  ejus 
tunica  aliquando  est  partim  inflammata. 
Vesicula  fellis  saepissime  bile  superfluit. 
Omentum  plus  minusve  imminutum  vel 

i 

suppuratione  vel  gangraena  invenitur.— 
Haec  febris  pulmones  rarissime  vitiat,  sed 
apparent  ex  parte  collapsi,  quia  dolor  spi¬ 
rando  ortus  non  aegram  sinebat  spiritum, 
quantus  satis  distenderet,  haurire. 

CAUSAE. 

l)e  natura  et  causa  Febris  Puerperarum 
parum  iuter  medicos  constat.  Nam  alii 
inflammationem  adesse  putant,  alii  eam 
esse  putridam,  alii  pestiferam,  alii  epide¬ 
micam,  alii  ex  his  omnibus  compositam. 
Plu  res  tamen  inflammationem  habere  arbi¬ 
trantur.  Hulme  et  Leake  ambo  opinantur 
inflammationem  intestinorum  et  omenti, 
proximam  esse  causam  hujus  morbi  ;  sed 
multum  inter  se  de  causis  praedisponenti- 
bus  dilferunt.  Opinionem  Leake  quae  ma¬ 
gis  est  rationi  consentanea  volo  considerare, 
et  igitur  ad  documenta  quae  ad  suam  opi¬ 
nionem  Armandam  affert,  attendamus.  Mu¬ 
lier  parturiens  acutis  doloribus,  qui  aequa¬ 
libus  intervallis  intermittunt,  allecta  est, 

donec  vi  musculos  abdominis  et  diaphrag¬ 
ma  contrahendi,  juvante  validissimam  ute¬ 
ri  contractionem,  infans  extrusus  est.  Mu¬ 
lier  in  parturiendo  varie  est  affecta  ;  pulsus 
qui  ante  partum  naturalis  erat,  fit  plenior 
et  frequentior  :  facies  rubra  et  saepe  tumi¬ 
da  comitante  brevi  febre.  Uterus  sese  cito 
contrahit  ;  ejus  fabrica,  quae  ante  partum 
multo  erat  densior  quam  ante  graviditatem, 
jam  magis  addensatur  ;  brevi  autem  actio¬ 
ne  vasorum  lymphaticorum  in  statum  prio¬ 
rem  redactus  est.  Sanguis  qui  utero  dis¬ 
tenso  inerat  ita  exprimitur,  et  vasculorum 
ora  quae  praebent  placentam  pauiatim  mi¬ 
nuuntur  :  humor  effusus,  qui  primo  erat 
sanguis  purus,  fit  sero  similis,  et  denique 
omnino  cessat  fluere.  Pondere  uteri  gra¬ 
vidi  aortam  descendentem  premente,  plus 
solito  sanguinis  in  caput  et  superiores  par¬ 
tes  corporis  impellitur ;  impedimento  au- 

tem  amoto,  major  copia  sanguinis  ad  intes¬ 
tina,  ornent iimque  et  partes  extremas  infe¬ 
riores  fluit,  quod  a  vertigine  atque  animi 
defectione  quae  saepe  partui  adsunt,  inferri 
potest.  “  When  the  pressure  of  the  gravid 
uterus,  (inquit  Leakc,)  is  suddenly  taken 
off  from  the  aorta  descendens,  after  delive- 
ry ;  the  resistance  to  the  impulse  of  blood 
passing  through  ali  tlic  vessels  derived  from 
it,  and  distributed  to  the  contiguous  visce¬ 
ra,  will  he  considerahly  lessened  ;  it  will 
therefore  rush  into  tliose  vessels  with  a 
force  superior  to  their  resistance,  and  by 
putting  them  violently  on  the  stretch,  may 
occasion  pain,  inflammation  and  fever;  par- 
ticularly  in  the  omentum  and  intestines, 
vvhere  they  are  numerous  and  most  yield- 
ing  ;  and  this  is  more  probable,  because 
those  arteries,  before  they  enter  the  visce¬ 
ra,  are  divested  of  their  strong  external 

coat.”  Ab  uteri  contractione,  quam  supra 
diximus,  in  partes  contiguas  major  vis  san¬ 
guinis  injicitur,  qua  earum  distensio  auge¬ 
tur,  atque  inflammationem  fiunt  proclivio¬ 
res  :  “  Till  such  a  cliange  is  produced,  (in¬ 
quit  idem  scriptor,)  women  are  not  subject 
to  this  fever.”  Cum  Febris  Puerperarum 
multo  saepius  aliis  anni  temporibus  occur¬ 
rit,  quidam  praeclari  medici  causam  ejus 
ad  aeris  statum  putant  esse  referendam. 
Sed  hoc  dubium,  nam  interdum  valet  in 
quadam  regione  aut  oppido,  dum  in  locis 
aut  oppidis  vicinis  non  apparet.  Aer  fu¬ 
midus,  calidus,  aut  impurus,  seu  pestifero 
oneratus  halitu,  pro  certo  hanc  febrem  au¬ 
get  ;  et  si  aliae  causae  jungantur,  etiam  in¬ 
ducere  potest.  Hinc  adest  frequentissime 
valetudinariis  locisque  contractis,  ubi  pa¬ 
rum  operae  munditiae  et  perflatui  datum 
est.  Impedita  lactis  secretio  et  lochiae 

suppressio  hujus  morbi  causae  existimatae 
sunt.  Sed  nuper  diximus  has  secretiones 
in  quibusdam  mulieribus  nec  natura  nec 
copia  affectas  esse,  dum  in  aliis  mutatas, 
minutas,  vel  omnino  repressas  fuisse.  Prae¬ 
terea  sana  uteri  facies  post  mortem  huic 
opinioni,  quae  in  praesenti  tempore  paucos 
habet  fautores,  contradicit.  Quidam  sunt 
auctores  Febrem  Puerperarum  tabo  pesti¬ 
lente  sese  diffundere,  quod  mulieres  quae 
eandem  obstetricem  vel  nutricem  adhibu¬ 
ere,  tentatae  sunt,  (a  contagione  ut  illi  vo¬ 
lunt,)  dum  quae  alios  ministros  adhibue¬ 
runt,  quamvis  in  eodem  oppido  vivebant, 
effugerunt.  Ad  cujus  fidem  narrant  quod 
in  valetudinariis  aliisque  locis,  ubi  puerpe¬ 
rae  multae  in  eodem  conclavi  detinerentur, 
vix  singulis  aut  binis  morbo  correptis,  ce¬ 
terae  statim  aegrotare  inciperent.  Sed  ori¬ 
tur  ex  incuria  aut  negligentia  in  victu,  et 

aeris  puri  inopia  quae  plus  minusve  omni- 
bus  in  valetudinariis,  et  quibus  omnes  in 
iis  puerperae  aeque  sunt  obnoxiae,  valent ; 
tam  multae  hoc  morbo  affectae  sunt,  ideo» 
que  nomen  pestiferum  huic  datum  est. 
Sin  autem  contagio  specialis  esset  causa, 
nullum  remedium  quo  uti  possumus  mor¬ 
bum  prohiberet  si  aegra  tactum  contagio¬ 
nis  exciperet.  Sed  contra,  bene  notum 
est,  cui  etiam  Doctor  Gordon,  Abredonen- 
sis,  assentitur,  alvi  purgationem  rite  illatam 
posse  morbum  prohibere.  White  Mancuni- 
ensis  cum  aliis  quibusdam  morbi  originem 
censet,  “  An  absorption  of  human  effluvia, 
of  acrid  bile,  and  of  a  putrid  colluvies 
through  the  whole  intestinal  canal  and  oiv 
gans  of  generation.”  Sin  autem  hoc  esset 
verum,  Febris  Puerperarum  multo  frequen¬ 
tius  appareret.  Alii  putant  hunc  morbum  ex 
aere  frigido  in  uterum  recepto  oriri $  dum 

alii  censent  causam  esse  laetis  metastasin. 
Sed  hae  opiniones  vix  rationi  consentaneae 
videntur. 


DIAGNOSIS. 


In  hoc  morbo  diagnosis  accuratissima 
summi  est  momenti,  cum  sit  saepe  pro  alio 
morbo  initio  ejus  ignorata  obstetrice  ac¬ 
cepta,  et  medicus  peritus  donec  sit  serius 
non  arcessitur.  Febris  Puerpuerarum  a  fe¬ 
bre  lactea,  dolore  et  teneritate  abdominis, 
calore  cutis  et  longiore  rigore  ;  quoque  ab¬ 
sentia  acuti  pulsantis  doloris  et  mamma¬ 
rum  distensione,  atque  pondere  quao  febri 
lacteae  adsint,  distinguitur.  Miliariam  a 

Febre  Puerperarum  discernunt  anxietas, 
odor  cutis  pungens,  et  sensus  in  ea  puncti¬ 
onis,  quae  eruptionem  miliariam  praegredi¬ 
untur,  Hic  morbus  sic  quoque  a  colica 
distinguitur.  Febri  Puerperarum  pyrexia 
et  alvi  fluxus  adsunt.  Aegra  neque  tormi¬ 
nibus,  neque  spasmis  musculorum  abdomi¬ 
nis  torquetur,  sed  dolor  abdominis  pressura 
valde  augetur.  Ab  Enteritide  quia  alvus 
soluta  est.  A  doloribus  partum  consequen¬ 
tibus,  quia  hi  se  intermittunt  et  non  augen¬ 
tur  premendo.  V omitus  qui  partui  celeri 
supervenit,  differt  a  vomitu  Febri  Puerpe¬ 
rarum  proprio  quod  non  est  biliosus,  atque 
ultro  cessat  sine  ullo  symptomati  malo  se¬ 
quente.  Hysteritide,  denique,  pauca  con¬ 
similia  signa  notanda  sunt :  Cullenus  hunc 
morbum  ita  depinxit :  “  Pyrexia ;  hypo¬ 
gastrii  calor,  tensio,  tumor,  et  dolor  ;  os 
uteri  tactu  dolens  ;  vomitus.”  His  propo- 

sitis,  quid  ad  morbum  dignoscendum  ne¬ 
cessarium  sit,  clare  patebit. 


PROGNOSIS. 

Dandum  est  hujus  morbi  cautissimum 
augurium,  semper  lethalior  est  in  valetudi¬ 
nariis  quam  in  aedibus  privatis,  ubi  omnia 
noxia  subducuntur.  Eventus  malus  prae¬ 
sagiendus  erit,  si  non  adhibita  sint  medica¬ 
menta  idonea  cito  post  accessionem,  nam 
in  nullo  morbo  mora  est  periculosior.  Spes 
sanitatis  futurae  major  est,  si  morbus  diu 
post  partum  accesserit;  nam  vires  plerum¬ 
que  majores,  tumor  abdominis  minor,  alia¬ 
que  signa  leviora  sunt.  Frequentius  ene- 

cat  sexto  aut  septimo  die,  quanquam  inter¬ 
dum  milito  maneat  diutius.  Sed  contra 
nonnullas  memoratur  viginti  quatuor  horis 
morte  occubuisse.  Respiratio  cita  atque 
accelerata,  celer  et  inaequalis  pulsus,  acu¬ 
tus  dolor,  ac  tensio  abdominis,  maculae  in 
genis  rotundae  et  lividae  aut  coccineae, 
dolores  per  regionem  ventriculi  tendentes, 
pervigilium,  lingua  arida  et  aspera,  notae 
sunt  magni  periculi.  Sin  autem  una  cum 
ventris  fluxu,  multo  sudore,  aut  urina  copi¬ 
osa,  pulsus  arteriarum  tardiores,  firmiores, 
et  pleniores  fiant,  spes  salutis  certior  erit. 
Spiritus,  ubi,  ex  angusto,  facilior  et  libe¬ 
rior  fit,  pulsusque  simul  faustus,  aegram  in 
bona  esse  spe  judicare  licet. 

DE  CURATIONE. 

Quanquam  de  natura  et  causa  Febris 
Puerperarum,  multum  inter  medicos  dis¬ 
putatur,  de  remediis  tamen  quae  in  ejus  cu¬ 
ratione  debent  adhiberi,  plerumque  inter 
se  consentiunt,  excepta  sanguinis  missione. 
Si  ad  signa  prius  enumerata  animos  verta¬ 
mus,  sanguinis  detractionem,  alvi  purgan¬ 
tia  et  alia  medicamenta,  quae  diathesin  ple- 
thoricam  sedarent,  esse  quibus  uti  debemus 
invenietur.  Non  argumenta  omnia  quae 
sanguinem  mitti,  aut  non,  doceant,  in  hoc 
loco  adducam  ;  mihi  satis  est  scire  Den- 
inan,  Hulme,  Leake  et  plerosque  alios  ae¬ 
que  celebratos,  mihi  assentiri  de  hujus  re- 

medii  utilitate.  Ab  hoc  remedio  deterren¬ 
tur  multi,  quia  pulsus  est  debilis  atque  fre¬ 
quens  ;  sed  hoc  non  a  debilitate  oritur ; 
nam  pulsus  sanguine  misso  fit  tardior  atque 
plenior.  Cum  decursus  hujus  morbi  sit  ce¬ 
lerrimus,  cito  hoc  remedium  adhiberi  maxi¬ 
mi  est  momenti ;  et  de  his  rebus  Leake  lu¬ 
culenter  scripsit,  nam  ait :  <c  In  the  child- 
bed  fever,  therefore,  as  well  as  all  those 
which,  like  it,  are  truly  inflammatory,  and 
uniformly  produce  internal  suppuration, 
bleeding  is  the  only  remedy,  which  can 
give  the  patient  a  ehance  for  life ;  especi- 
ally  as  local  inflammation,  if  violent,  more 
frequently  terminates  by  suppuration  than 
by  any  other  means,  where  that  has  been 
neglected,”  Et  in  alio  loco  :  “  Although 
bleeding  in  the  beginning  is  the  principal 
remedy  to  be  depended  upon,  it  will  sel- 
dom  prove  of  Service  after  the  second  or 

third  day  of  the  attack.”  Dc  sanguinis 
quantitate  detrahenda,  inter  se  medici  dif¬ 
ferunt  ;  alii,  inter  quos  Leake,  censentes, 
decem  uncias  morbi  principio  sufticerc,  dum 
Gordon  existimat,  viginti  aut  etiam  qua- 
tuor  et  viginti  uncias  detrahendas  esse  :  sed 
non  dubium  est,  quin  copia  elicienda  aetate 
et  aegrotae  viribus  regeretur.  Tutissima 
via  in  dubiis  casibus,  est  arteriae  pulsus  ex¬ 
plorare,  dum  jam  sanguis  ex  vena  fluit :  si 
ictus  robustiores  fiant,  ampliores,  et  liberi¬ 
ores,  quantitas  detrahenda  potest  augeri. 
Sed  si  deprimatur,  aut  inaequalis  fiat,  vul¬ 
nus  est  claudendum.  Quae  sanguinis  mis¬ 
sionem  deposcant  signa,  eadem  quoque  al¬ 
vum  purgandam  esse  ostendunt.  Ilaec 
tamen  maxime  esse  debent,  sales  medii, 
parvis  in  portionibus,  multum  diluti,  ne  val¬ 
de  irritent  intestina.  Alvus  duci  debet, 
cum  puerpera  multum  debilitatur ;  quae 

ductio  materiem  amovet  irritabilem,  et  eo¬ 
dem  tempore  internas  partes  fovet :  cau¬ 
tione  tamen  adhibita,  quia  partes  sunt  irri¬ 
tabiles  atque  tenerae.  Quae  vomitum  mo¬ 
vent,  imprimis  ipecacuanha,  multum  a  Doni - 
cet  Parisiensi  commendata  sunt,  quam  de¬ 
dit  in  portionibus  quindecim  granorum. 
Tamen  videntur  esse  ancipiti  remedio,  cum 
praesertim  vomitus  sponte  ortus  morbum 
aggravet.  Sudores  moventia  multum  a 
medicis  quibusdam  laudata  sunt,  sed  quo¬ 
niam  aegrotam  semper  debilitent,  magis 
sunt  vitanda.  Fomenta  et  cataplasmata  ab¬ 
domini  applicata,  nonnulli  auctores  pluri¬ 
mum  commendarunt,  White  inter  alios 
condemnante.  Si  singultus  et  subsultus 
tendinum  in  morbi  decursu  superveniant, 
utendum  erit  spasmi  solventibus,  ut  mos- 
cho,  aethere,  castoreo,  aliisque  similibus, 
quamvis  est  probabile  parum  esse  profutura. 

Cum  partes  extremae  insolito  frigore  inal¬ 
gescunt,  stimulantia  cataplasmata  admo¬ 
vere  juvabit.  Post  inflammationem  devic¬ 
tam,  cinchona  et  alia  tonica,  cum  levi  et 
opimo  victu  atque  vino,  vires  mulieris  maxi¬ 
me  recreabunt.  Magna  ad  munditiam  et 
puri  aeris  admissionem  attentio,  per  totum 
morbum  est  valde  necessaria  ut  aegra  ser¬ 
vetur.  Ilaec  sunt  praecipua  remedia,  quae 
memoranda  putavimus  :  sed  haec  sine  dis¬ 
crimine  non  adhiberi  debent,  sed  morbi  im¬ 
petus,  aetas  et  vires  aegrotae,  semper  sunt 
imprimis  consideranda,  et  quae  sagacis  me¬ 
dici  nunquam  e  memoria  excidant.  San- 
guinis  autem  detractio,  et  alvi  purgatio 
nunquam  omitti  debent,  nam  sine  dubio  de 
his  curatio  maxime  pendet.  “  Nunc  pro¬ 
positum  meum  perfeci,  et  per  totum  opus, 
intrare  tentavi  in  abdita  quasi  et  penetralia 
morbi,  quo  facilius  ejus  latebras  et  reces- 

sus  patefacerem,  omnibusque  exponerem  ; 
quod  si  recte  peregi,  mihi  abunde  est  \  sin 
minus,  humanum  est  errare.” 


FINIS. 

I 


Excudebat  C,  Stewart, 
4cademi(B  Edinensis  Typographus. 


